stanford-oval/wikipedia huggingface dataset:
כפר עקב
היסטוריה > לאחר 1967

מאז מלחמת ששת הימים ב-1967, כפר עקב נמצאת תחת שלטון ישראלי, וחלק גדול ממנו הוא בתוך שטח העיר ירושלים.
גדר ההפרדה נבנתה בין כפר עקב לבין שאר שכונות ירושלים, דבר שמקשה על תושבי הכפר להגיע לירושלים, שכן עליהם לעבור דרך מעבר קלנדיה. בנוסף, אנשי עיריית ירושלים, רשות הדואר, והמשטרה נמנעים מלהיכנס לכפר כדי לספק שירותים. מנגד, לרשות הפלסטינית אסור לפעול בשטח ולהעניק שירותים, מכיוון שהוא שייך מוניציפלית לירושלים. בתגובה לעתירות שהגישה האגודה לזכויות האזרח, טענה עיריית ירושלים כי היא עושה מאמץ לדאוג לתושבים, וכי אין בעיות באספקת שירותים, ואם קיימות, הן תוצאה של חששות ביטחוניים ולא של מדיניות מכוונת.
ב-7 בינואר 2010 הודה יקיר שגב, האחראי על מזרח העיר מטעם העירייה כי ”לעיריית ירושלים כיום אין כל תפקיד בניהול אותן שכונות ואין לה את היכולת להתמודד עם המצב המורכב אליו נקלעו כ-55 אלף תושביהן. מדינת ישראל ויתרה. הן מחוץ למרחב הטיפול של מדינת ישראל ובוודאי של העירייה. מבחינת כל ביטוי מעשי - זה רמאללה.”. גם המשטרה מתקשה לעצור חשודים המתגוררים בכפר.
הכפר נמצא בקרבת ההתנחלות הישראלית כוכב יעקב ובין הכפר ליישוב התגלע סכסוך קרקעות. בשנת 2009 הגיש ראש מועצת הכפר עתירה לבג"ץ נגד פעולות בניה של היישוב, והוצא צו ביניים לעיכוב העבודות. במאי 2013 הוכרז על הקרקעות שבמחלוקת שהן אדמות מדינה ועל החלטה זו הוגש ערר. כמו כן התברר כי היזם מוטי קוגל, שלטענתו רכש 1,600 דונם אדמה במקום בשנת 2001, חתם על העסקה עם מתווך שהורשע בזיוף נוטריון, ושהודה כי נתן הכשר פיקטיבי לעסקאות.

בתחילת שנות ה-2000, בסיוע מסמכים מזויפים, נבנו בתים על הקרקעות, בהן התיישבו משפחות ערביות. בשנת 2015 קבע בית המשפט שעל המשפחות לפנות את הבתים מהמקרקעין ובג"ץ הוציא צו על תנאי המורה למדינה לפנות את המקרקעין. בעקבות הצו על תנאי, הגישה המדינה כתבי אישום על שימוש בלא היתר במבנים והבטיחה שתדרוש להוציא למבנים צוי הריסה.
ב-15 באוגוסט 2022 מחבל ניסה לדקור בסכין לוחמי מג"ב בעת שערכו מבצע לאיתור אמצעי לחימה בביתו בכפר עקב. הלוחמים פתחו באש לעברו והוא נהרג.
ביוני 2024 דווח כי אספקת המים לתושבי השכונה צומצמה. בחודש הבא, דווח כי המים זורמים רק כמה שעות בשבוע, וכי תושבי הכפר נאלצים להימנע מכביסה, שטיפת רצפות, מקלחת ומהורדת המים בשירותים. לפי הדיווח קיים צימאון. ב-7 באוגוסט, תושבי השכונה, יחד עם האגודה לזכויות האזרח ועמותת עיר עמים, הגישו עתירה לבג"ץ בנושא.
גלריה

השכונה של הפרבר כפר עקב הצמודה לשדה התעופה עטרות ולגדר ההפרדה
כפר עקב, פיתולי גדר ההפרדה, שכונת סמירמיס ובאופק פאתי רמאללה
החלק הדרומי של כפר עקב ומחנה הפליטים קלנדיה. מאחוריהם כוכב יעקב
הערות שוליים

↑  שכונת כפר עקב באתר עיריית ירושלים, 30.11.2014
↑  דו"ח כפר עקב, 2018, מאת אחמד אסמר. עמ' 6
↑  דו"ח כפר עקב, 2018, מאת אחמד אסמר. עמ' 18
↑  Robinson and Smith, 1841, vol 2, p. 315
↑  Barron, 1923,  Table VII, Sub-district of Jerusalem, p. 14
↑  Mills, 1932, p. 37
↑  Government of Palestine, Department of Statistics. Village Statistics, April, 1945., Quoted in Hadawi, 1970, p. 57
↑  ניר חסון, חמושים השתלטו על בית ספר בכפר עקב במזרח י-ם, באתר הארץ, 23 בספטמבר 2009
יהונתן ליס, תושבים במזרח י-ם: רשות הדואר הפסיקה חלוקת דואר בשכונותינו, באתר הארץ, 3 ביולי 2005
↑  ניר חסון, יקיר שגב, מחזיק תיק מזרח ירושלים בעיריית י-ם: מדינת ישראל ויתרה על השכונות שמחוץ לחומת ההפרדה, באתר הארץ, 8 בינואר 2010
↑  "כפר עקב, המצוי בחלקו מעבר לגדר ההפרדה ועל כן קיימת מורכבות בפעילותם של גורמי האכיפה במקום."בש"פ 1072/17 מדינת ישראל נ' ראמי אברהאים
↑  חיים לוינסון, עתירה לבג"ץ: עצור הבנייה בהתנחלות כוכב יעקב, באתר הארץ, 13 בספטמבר 2009
↑  בג"ץ 6505/09 עלי דאוד אמסעיל ברכאת, ראש מועצת כפר עקב נ' שר הביטחון אהוד ברק ואחרים, ניתן ב־3 בספטמבר 2009.
↑  בג"ץ 6505/09 עלי דאוד אמסעיל ברכאת, ראש מועצת כפר עקב נ' שר הביטחון אהוד ברק ואחרים, ניתן ב־2 בספטמבר 2013.
↑  בג"ץ 6505/09 עלי דאוד אמסעיל ברכאת, ראש מועצת כפר עקב נ' שר הביטחון אהוד ברק ואחרים, ניתן ב־5 במרץ 2014.
↑   חיים לוינסון, תחקיר "הארץ": מופז ויועצו של יעלון סייעו לקדם עסקת ענק שהובילו זייפנים לתפיסת אדמות בגדה, באתר הארץ, 26 בדצמבר 2014
↑  ת"א 17082-04-10 חברה חלקה 303 בגוש 26 בע"מ ואח' נ' חדר ואח'
↑  בג"ץ 1477/12 חברת חלקה 303 בגוש 26 בע"מ ואח' נ' השר לבטחון פנים, ניתן ב־5 בפברואר 2014
↑  בג"ץ 1477/12 חברת חלקה 303 בגוש 26 בע"מ ואח' נ' השר לבטחון פנים, ניתן ב־24 באוגוסט 2015
↑  ב ניסני, דרמה לילית: מחבל ניסה לדקור לוחמים מסתערבים וחוסל - כיכר השבת, באתר www.kikar.co.il, ‏2022-08-15
↑   ניר חסון, בשיא החום: אספקת המים ליותר מ-100 אלף תושבי מזרח ירושלים צומצמה, באתר הארץ, 13 ביוני 2024
↑   ניר חסון, לתושבי השכונה הכי גדולה בירושלים אין מים בברזים, ולאף אחד לא אכפת, באתר הארץ, 12 ביולי 2024
↑  אספקת מים בשכונת כפר עקב בירושלים, באתר האגודה לזכויות האזרח בישראל, ‏7 באוגוסט 2024
| Flag of Senegalיישובי נפת אל-קודס |
| --- | --- | --- |
| ערים | מזרח ירושלים (שנוי במחלוקת) |  |
| מועצות מקומיות | אבו דיס • אלעיזריה • א-ראם |  |
| כפרים | אל-קובייבה • בידו • בית ענאן • ביר נבאלא • ח'אן אל-אחמר • חיזמא • כפר עקב (שנוי במחלוקת) • קטנה • קלנדיה • ענאתא • ערב אל-ג'האלין • בית דוקו • בית חנינא • בית סוריכ • בית איג'זא • בית איכסא • ג'בע • אל-ג'ודיירה • אל-ג'יב • מוח'מאס • ראפאת • א-סוואחרה א-שרקייה • קלנדיה •  א-זעיים • שייח' סעד |  |
| מחנות פליטים | מחנה הפליטים שועפאט (שנוי במחלוקת) |  |
נפות הרשות הפלסטינית
| --- | --- |
בקרת זהויות :  NLI: 987007598772205171
כתב יד (מקור)

האדם הוויטרובי, כתב יד של לאונרדו דה וינצ'י, בכתב ראי
עמוד מכתב היד של המניפסט הקומוניסטי
כתב יד (בלועזית: הולוגרף או אוטוגרף) של יצירה טקסטואלית (מאמר, ספר, שיר וכדומה) הוא העותק המקורי של היצירה בכתב ידו של המחבר, קודם פרסומה בדפוס.
בעבר, כתב יד אכן נוצר אך ורק בכתב יד. עם התפתחותה של טכנולוגיית הכתיבה התרחבה משמעותו של מושג זה, ונכלל בה עותק מקורי של היצירה בכל צורה שבה נוצר: בכתב יד, במכונת כתיבה או במעבד תמלילים. גם העותק המקורי של התווים של יצירה מוזיקלית הוא בגדר כתב יד.
במשך התקופה שקדמה להמצאת הדפוס, כתב יד היה לא רק העותק המקורי של היצירה, אלא גם הטכניקה ליצירת עותקים נוספים שלה לשם הפצתה (על כך בנפרד בערך כתב יד (העתק)).
מהותו של כתב יד

במשך שנים רבות היה כתב היד אכן כתוב בכתב ידו של המחבר. במצב זה תלויה קריאותו של כתב היד ביפי כתב ידו של המחבר. קריאות זו פוחתת כאשר, בכורח הנסיבות, נכללים בכתב היד מחיקות ותיקונים. קודם להמצאת הדפוס, הייתה גם היצירה הסופית בכתב יד, שהרי יצירת עותק נוסף נעשתה באמצעות העתקה ידנית של העותק המקורי (או עותק אחר), אך גם בהקשר זה יש מקום להבחנה בין כתב היד, כלומר העותק המקורי של היצירה, לבין העתקים שנוצרו ממנה. כתבי היד של לאונרדו דה וינצ'י, למשל, מונים 13,000 דפים של טקסט ורישומים (כתובים בכתב ראי).
עם המצאת מכונת הכתיבה עברו כותבים, במיוחד כאלה המרבים בכתיבה, להשתמש במכונה זו, אך עדיין כתב היד היה העותק האחד והיחיד שיצא ממכונת הכתיבה של היוצר. התרחבות השימוש במעבד תמלילים, החל מאמצע שנות השמונים של המאה העשרים, יצרה שינוי מהותי יותר במשמעותו של המושג כתב יד. כתב היד המוגש לפרסום בעקבות יצירתו במעבד תמלילים אינו בהכרח העותק היחיד של כתב יד זה, שהרי ניתן לייצר בקלות רבה עותקים נוספים של כתב היד, זהים לזה שנמסר לפרסום או שונים ממנו במידה זו או אחרת. השפה האנגלית משקפת שינוי זה, בהחלפת המושג manuscript למושג typescript.
שימור כתבי יד

כתב היד של יצירותיהם של כותבים חשובים, בתחומי הספרות היפה וספרות העיון, נשמר בארכיונים המוקדשים למטרה זו, ומשמש חוקרים העוסקים ביוצר (בפרט כאשר היוצר שמר גרסאות אחדות של הטיוטות שיצר). בחודש אפריל 2000 סערה הארץ כאשר נודע שהמשורר יהודה עמיחי מכר את ארכיונו לאוניברסיטת ייל שבארצות הברית.
התפתחות האינטרנט מאפשרת לסרוק ארכיונים של כתבי יד ולהציגם באתרים הפתוחים לציבור. דוגמה לכך היא "ארכיון איינשטיין", שנמצא באוניברסיטה העברית ומכיל מאות דפים של כתבי יד של אלברט איינשטיין, ומוצג לציבור באתר שיועד לכך. הארכיון אינו מכיל את כתבי היד של חיבוריו הנודעים של איינשטיין אודות תורת היחסות הפרטית, תנועה בראונית והאפקט הפוטואלקטרי (שנכתבו בשנת 1905), משום שאיינשטיין השמידם מיד עם קבלת ההגהות מהדפוס.
הוצאה לאור - מכתב יד לדפוס

מסירת כתב היד למו"ל הוא שלב חשוב בתהליך ההוצאה לאור של היצירה. היום ההוצאה לאור דואגת, לא רק להדפסה של כתב היד, אלא גם לעריכה מחדש שלו, הגהתו, עימודו לפורמט של ספר מודפס, עיצוב כריכה וסיוע בכתיבת הטקסט המוצג על הכריכה. ישנן הוצאות לאור שגם מסייעות בהפצה של הספר לחנויות הספרים ובמבצעי קידום מכירות שונים.  לא תמיד נחפז הכותב לעשות זאת. דוגמה בולטת לכך הוא הסופר ש"י עגנון, שהותיר בעזבונו כתבי יד רבים, כך שספריו שיצאו לאור לאחר מותו רבים מאלה שיצאו בחייו.
לעיתים אין הכותב מספיק לסיים את הכנתו של כתב היד לדפוס, כפי שמתאר אריה אהרוני בפתח ספרו של יעקב כנעני, "מילון חידושי שלונסקי":
הוא [יעקב כנעני המנוח] עשה זאת ללא שום אמצעי מחשב ושאר עזרי-תחכום המקובלים כיום, אלא, פשוט, רשם ממצאיו בעט על פתקי-נייר שונים, שצירפם בעמל מרובה לכלל מילון. בערוב ימיו, כפי שנמסר לנו, חיזר כנעני על פתחי בתי-הוצאה בישראל, במגמה להוציא מילון זה לאור, ולא נסתייע בידו, לא נמצאה לו אוזן קשבת. ואולי משום כך לא טרח לערוך את החומר הרב שכינס עריכה סופית, ומה שהשאיר אחריו בעזבונו הוא בעצם טיוטה, שהצריכה פענוח, התקנה ועריכה, כדי להכשירה לדפוס.
הערות שוליים

↑  כתבי יד רבים של הרמב"ם נתגלו בגניזת קהיר שבפוסטאט.
↑  אריאנה מלמד, סופו של כתב היד  -  כיצד משפיע מעבד התמלילים על איכות הכתיבה של הסופרים, חדשות, 15 במרץ 1991
↑  דליה קרפל, סיכום העשור: מאחורי הניסיון למכירת הגנזך של יהודה עמיחי לאוניברסיטת ייל, באתר הארץ, 25 בדצמבר 2009

משה מוסק, הארכיון של יהודה עמיחי: אובדן, תסכול והחמצה גדולה, באתר הארץ, 2 באוקטובר 2012

חנה עמיחי, הצעת הרכישה הראשונה של ארכיון עמיחי הייתה לבית הספרים הלאומי, באתר הארץ, 19 באוקטובר 2012
↑  אתר שיועד לכך
| --- | --- |
בקרת זהויות :  GND: 4003942-0  NARA: 10639095  NKC: ph118689
לורנצו מסקרוני

| --- | --- |

 לידה:  13 במאי 1750 ברגמו, איטליה 
 פטירה:  14 ביולי 1800 (בגיל 50) פריז, הרפובליקה הצרפתית הראשונה 
 ענף מדעי:  מתמטיקה
 מקום מגורים:  איטליה
 מקום לימודים:  אוניברסיטת פאביה 
 מוסדות:  אוניברסיטת פאביה 
 תרומות עיקריות
 מחקרים בגאומטריה, קבוע מסקרוני
 
לורנצו מסקרוני (באיטלקית: Lorenzo Mascheroni‏; 13 במאי 1750, ברגמו, לומברדיה - 14 ביולי 1800, פריז) היה מתמטיקאי איטלקי.
בתחילת דרכו הוא התעניין בשירה ובשפה היוונית. הוא היה פרופסור למתמטיקה בפביה (Pavia) החל משנת 1786. בספרו שפרסם בשנת 1797 הוא הוכיח שכל צורה גאומטרית שניתן לצייר על ידי סרגל ומחוגה ניתן לצייר גם על ידי מחוגות בלבד.
בספרו משנת 1790 הוא פרסם תיאור חישוב של קבוע מסקרוני הקרוי על שמו.
La geometria del compasso, 1797
לורנס קדלו

| --- | --- |

 לידה:  20 באוגוסט 1947 (בן 77) אנגלווד, ארצות הברית 
 שם לידה:  Lawrence Alan Kudlow 
 מדינה:  ארצות הברית 
 השכלה:  אוניברסיטת רוצ'סטר  אוניברסיטת פרינסטון  בית הספר דווייט-אנגלווד  בית הספר וודרו וילסון למדיניות ציבורית ויחסים בינלאומיים  Elisabeth Morrow School 
 מעסיק:  וושינגטון טיימס, Fox Business 
 תפקיד:  Director of the National Economic Council (2 באפריל 2018–20 בינואר 2021) 
 מפלגה:  המפלגה הרפובליקנית 
 השקפה דתית:  נצרות קתולית 
 www.kudlow.com
 
לורנס אלן "לרי" קודלו (באנגלית: Lawrence Alan "Larry" Kudlow; נולד ב-20 באוגוסט 1947) הוא פרשן שמרני, אנליסט כלכלי, אושיית טלוויזיה ופובליציסט אמריקאי ממוצא יהודי, שכיהן כיועץ הכלכלי הבכיר של הנשיא דונלד טראמפ ועמד בראש המועצה הלאומית לכלכלה, בהחליפו את גארי כהן שעזב במרץ 2018.
הוא נולד וגדל בניו ג'רזי, בנם של רות (לבית גרודניק) ואירבינג הווארד קודלו. משפחתו ממוצא יהודי, ובהמשך המיר קודלו את דתו לקתוליות.
קודלו התחתן 3 פעמים.
הערות שוליים

↑  CNBC commentator Larry Kudlow will replace Gary Cohn as Trump's top economic adviser, ביזנס אינסיידר, 14 במרץ 2018
| --- | --- |
בקרת זהויות :  GND: 171228979  ISNI: 0000 0000 3415 800X  LCCN: n98076403  SNAC: w69q0kkh  VIAF: 65788357   WorldCat (עם VIAF): 65788357 
ערך זה הוא קצרמרבנושא אישים. אתם מוזמנים לתרום לוויקיפדיה ו.
לרנד הנד

| --- | --- |

 לידה:  27 בינואר 1872 אולבני, ארצות הברית 
 פטירה:  18 באוגוסט 1961 (בגיל 89) ניו יורק, ארצות הברית 
 מדינה:  ארצות הברית 
 השכלה:  בית הספר למשפטים בהרווארד  הרווארד קולג'  אקדמיית אלבני 
 תקופת כהונה:  ? – 18 באוגוסט 1961 
 תקופת הפעילות:  ? – 18 באוגוסט 1961 
 תפקידים בולטים:  Judge of the United States Court of Appeals for the Second Circuit, Judge of the United States Court of Appeals for the Second Circuit, Judge of the United States District Court for the Southern District of New York 
 צאצאים:  Constance Hood 
 
לרנד הנד, 1924
בילינגס לרנד הנד (באנגלית: Billings Learned Hand;‏
27 בינואר 1872 – 18 באוגוסט 1961) היה שופט אמריקני. הוא נודע בשל גישתו הליברלית לחופש הביטוי ובשל השימוש שלו בכלכלה כדי לבחון שאלות משפטיות, בייחוד בתחום דיני הנזיקין. הנד כיהן בבית המשפט הפדרלי השני לערעורים. הוא נחשב למשפטן האמריקני הדגול ביותר שמעולם לא ישב בבית המשפט העליון.
שנותיו הראשונות

לרנד הנד נולד ב-27 בינואר 1872 באולבני שבמדינת ניו יורק.
השכלה

פרק זה לוקה בחסר. אנא תרמו לוויקיפדיה ו.
בבית המשפט המחוזי

הנד מונה לבית המשפט המחוזי של ארצות הברית עבור המחוז הדרומי של ניו יורק, בשנת 1909, על ידי הנשיא ויליאם טאפט.
בבית המשפט לערעורים

בשנת 1924 מונה הנד לבית המשפט לערעורים על ידי נשיא ארצות הברית קלווין קולידג'.
הנד היה מהראשונים אשר ביטאו קביעה משפטית על ידי נוסחה מתמטית: בפסק דין United States v. Carroll Towing Co., 59 F.2d 169, הוא פיתח את נוסחת הנד, על פיה נתבע יחשב רשלן כאשר עלות אמצעי הזהירות שניתן היה לנקוט לשם מניעת הנזק (B) נמוכה מעלות הנזק (L), בהתחשב בהסתברות התרחשותו (P). כלומר, אם B קטן מ-L כפול P, הנתבע יחשב רשלן שכן יכול היה למנוע את הנזק במחיר נמוך יותר מאשר הירידה ברווחה המצרפית הכוללת.
בן דודו אוגוסטוס הנד היה גם הוא שופט ידוע, ושירת לצד לרנד הנד בבית המשפט השני לערעורים. פרופסור רונלד דבורקין שימש כמתמחה של הנד.
נאום "רוח החירות"

הנד לא היה מוכר בציבוריות האמריקאית, אבל נאום קצר שנשא בשנת 1944, נחקק עמוק בתודעת הציבור האמריקאי. ביום החוקה האמריקאית שבאותם ימים כונה "יום אני אמריקאי", 21 במאי 1944, הוא נשא נאום לכמעט מיליון וחצי אנשים בסנטרל פארק, בניו יורק. הוא פתח בכך שכל האמריקאים הם צאצאי מהגרים שהגיעו לארצות הברית של אמריקה בחיפוש אחר חירות. הוא המשיך לקטע שצוטט מאז פעמים רבות, ואף צוטט על ידי חבר בית הנבחרים ג'ון פ' קנדי שמאוחר יותר נבחר לנשיא ארצות הברית.
"החירות שוכנת בלבבות גברים ונשים, כשהיא מתה שם - אף חוקה, אף חוק ואף בית משפט לא יוכלו להציל אותה. אולם כאשר היא שוכנת בלבבותיהם היא לא זקוקה לאף חוקה, חוק או בית משפט שיגן עליה".
הערות שוליים

↑  חבר בית הנבחרים ג'ון פ. קנדי ב"יום אני אמריקאי" 18 במאי 1947, באתר www.jfklibrary.org (באנגלית)
↑  נאום "רוח החירות" של השופט לרנד הנד בשנת 1944, באתר www.thefire.org (באנגלית)
| --- | --- |
בקרת זהויות :  NLI: 987007298555605171  PLWABN: 9810643958905606  BnF: cb124337890 (data)  GND: 119195038  ISNI: 0000 0000 8097 7276  LCCN: n50024265  MusicBrainz: b5643951-1db1-47a2-b562-9b31ae342d97  NKC: jn19990003130  NTA: 070232512  SNAC: w6988n08  SUDOC: 033475830  Trove: 849459  VIAF: 18026297   WorldCat (עם VIAF): 18026297
לואיז קוונדיש-בנטינק

לואיז קוונדיש-בנטינק (אנגלית: Louisa Cavendish-Bentinck; ‏ 1832 - 6 ביולי 1918), הייתה סבתה של אליזבת, המלכה האם ואם-סבתה של אליזבת השנייה, מלכת הממלכה המאוחדת.
ביוגרפיה

לואיז נולדה בהונגרטון, לסטרשייר בשנת 1832, לאדווין בארנבי ולאן קרוליין סולסברי, בתם של תומאס סולסברי ופרנסס וב. לואיז הייתה אחותו של אדווין שררד בארנבי, ודודניתו של פרדריק גוסטבוס בארנבי.
ב-13 בדצמבר 1859 התחתנה לואיז עם הכומר צ'ארלס קוונדיש-בנטינק כאשתו השנייה, ונולדו לה ממנו 3 בנות. בשנת 1865 מת בעלה, ובשנת 1870 התחתנה לואיז עם הארי וורן סקוט, בנו של סר ויליאם סקוט, הברונט השישי מאנקראם. בשנת 1889 התאלמנה לואיז בשנית, וב-6 ביולי 1918 היא מתה בביתה בדווליש, דבון.
משפחתה

ב-13 בדצמבר 1859 התחתנה לואיז עם צ'ארלס קוונדיש-בנטינק, ממנו היו לה 3 בנות:
נינה ססיליה קוונדיש-בנטינק (1862–1938), התחתנה עם קלוד ג'ורג' בווס-ליון, רוזן סטראטמור וקינגהורן הארבעה-עשר, ובתה היא אליזבת, המלכה האם.
אן ויולט קוונדיש-בנטינק (1864–1932).
הייסינת סינטה קוונדיש-בנטינק (1864–1916), התחתנה עם אוגוסטוס אדוארד ג'סופ.
לואיז ריטר

לואיז דורותי ריטר (באנגלית: Louise Dorothy Ritter; נולדה ב-18 בפברואר 1958) היא אתלטית אמריקאית בעבר, אלופה אולימפית (סיאול 1988) בקפיצה לגובה.
ביוגרפיה

ריטר נולדה בדאלאס טקסס.
במשחקים הפאן-אמריקאיים שנערכו בסן חואן, פוארטו ריקו בשנת 1979 זכתה ריטר במדליית זהב בקפיצה לגובה בתוצאה של 1.93 מטר, לפני בת ארצה פמלה ספנסר (1.87 מטר) ודבי בריל מקנדה (1.85 מטר).
באליפות העולם הראשונה באתלטיקה שנערכה בהלסינקי, פינלנד בשנת 1983 זכתה ריטר במדליית ארד בקפיצה לגובה בתוצאה של 1.95 מטר, אחרי טמרה ביקובה מברית המועצות (2.01 מטר) ואולריקה מייפארת ממערב גרמניה (1.99 מטר).
באולימפיאדת לוס אנג'לס (1984) סיימה ריטר במקום שמיני בקפיצה לגובה בתוצאה של 1.91 מטר.
באליפות העולם באתלטיקה שנערכה ברומא, איטליה בשנת 1987 סיימה ריטר במקום שמיני בקפיצה לגובה בתוצאה של 1.93 מטר. המנצחת בתחרות הייתה סטפקה קוסטדינובה מבולגריה שקבעה שיא עולם חדש של 2.09 מטר, השיא הנוכחי, לפני ביקובה (2.04 מטר).
ביוגרפיה > אולימפיאדת השיא

במבחנים האמריקאים לאולימפיאדת סיאול (1988) שנערכו באוסטין טקסס ביולי אותה שנה קבעה ריטר בקפיצה לגובה שיא אישי של 2.03 מטר. במשחקים עצמם ריטר וקוסטדינובה (אלופה ושיאנית העולם) סיימו בצוותא את התחרות לאחר שעברו כל אחת גובה של 2.01 מטר, ללא פסילות בשיא אולימפי חדש ולא הצליחו לעבור את הגובה הבא של 2.03 מטר בשלושה ניסיונות. ההכרעה ביניהן הועברה לקפיצה נוספת בגובה של 2.03 מטר אותו עברה ריטר וקבעה שיא אולימפי חדש וזכייה במדליית הזהב, לעומת קוסטדינובה שלא הצליחה וזכתה במדליית הכסף (2.01 מטר) ובמדליית הארד זכתה ביקובה (1.99 מטר).
שיאים אישיים > אצטדיון

קפיצה לגובה: 2.03 מטר (1988)
שיאים אישיים > אולם

קפיצה לגובה: 1.98 מטר (1983)
לובראנייץ

| --- | --- |
סמל לובראנייץסמל לובראנייץ

בית כנסת בעיירה
 מדינה:  פולין פולין
 פרובינציה:  קויאוויה-פומרניה קויאוויה-פומרניה
 מחוז:  ולוצלאווק
 שטח:  1.97 קמ"ר
 אוכלוסייה:  ‏
  ‑ בעיירה:  2,825 (31 במרץ 2021)
 קואורדינטות:  52°32′N 18°50′E﻿ / ﻿52.533°N 18.833°E﻿ / 52.533; 18.833
 אזור זמן:  UTC+1
 http://www.lubraniec.pl
  מפת מיקום  מפה מפורטת   (למפת פולין מוגדלת) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטילובראנייץ(למפת פולין רגילה) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטילובראנייץ(למפת פרובינציית קויאוויה-פומרניה רגילה) בידגושץ' טורון ולוצלאווק גרודז'ונדז לודז' פומרניה ורמ.-מזור. פולין גדול מזוביהלובראנייץ(למפת פרובינציית קויאוויה-פומרניה מוגדלת) בידגושץ' טורון ולוצלאווק גרודז'ונדז לודז' פומרניה ורמיה-מזוריה פולין גדול מזוביהלובראנייץ  he tabBackground:;tabBorder:#aaa;defaultTab:0;
לובראנייץ (בפולנית: Lubraniec; ביידיש: ליבראָנץ) היא עיירה במחוז ולוצלאווק שבפרובינציית קויאוויה-פומרניה בפולין, בה התקיימה עד השואה קהילה יהודית גדולה.
תולדות היישוב

העיירה נזכרת מהמאה ה-12, עת הייתה בבעלות כנסייתית. מיקומה של העיירה על פרשת דרכים, הביאה להתפתחותה הכלכלית, ובשנת 1509 הוענקו לה זכויות מגדבורג ונקבעו בה ימי שוק.
בחלוקת פולין בסוף המאה ה-18 נכללה העיירה בתחום פרוסיה, ובשנת 1815 נכללה בתחום פולין הקונגרסאית.
יהודי לובראנייץ

התיעוד הראשון לישיבת יהודים בעיירה הוא משנת 1691, ובשנת 1750 הותר ליהודי היישוב להקים במקום בית כנסת ולקדש בו בית עלמין. עד שנת 1826 חויבו יהודי העיירה במיסים מיוחדים למנזר המקומי.
מתחילת המאה ה-20 התקיימה בעיירה פעילות ציונית ערה, ובין מלחמות העולם נמנו בה 1,050 יהודים, כמחצית מתושביה.
עם פרוץ מלחמת העולם השנייה הגיעו לעיירה פליטים יהודים מיישובים במערב פולין. עם כניסת הגרמנים לעיירה, ב-10 בספטמבר 1939, גייסו אלו את יהודיה לעבודות כפייה, והטילו עליהם תשלומי כופר גבוהים, תוך החרמת רכושם. מעת לעת ביצעו הגרמנים מעשי התעללות והשפלה ביהודי העיירה, ואת בית הכנסת המקומי הסבו למחסן.
בסוף יוני 1941 שילחו הגרמנים את הגברים היהודים מהעיירה למחנות עבודה באזור פוזנן, בהם רובם נספו, והיתר שולחו לאושוויץ. ביולי 1941 גירשו הגרמנים את הנשים והילדים היהודים שנותרו בעיירה לגטו לודז', בו רובם מתו ברעב וממחלות, והיתר שולחו למחנה ההשמדה חלמנו.
לובצ'ן צטיניה

לובצ'ן צטיניה (במונטנגרית: КК Ловћен Цетиње), היא קבוצת כדורסל מונטנגרית מהעיר צטיניה שלמרגלות "הר לובצ'ן", המתמודדת בליגה המונטנגרית.
היסטוריה

הקבוצה הוקמה בשנת 1947 והשתתפה בליגה היוגוסלבית/סרבית. ובליגה המונטנגרית שהוקמה בשנת 2006. לאחר פירוקה של המדינה המשותפת של סרביה ומונטנגרו. היריבה העיקרית שלה במירוץ לאליפות היא קבוצת בודוצ'נוסט פודגוריצה החזקה.
הקבוצה השתתפה במפעלים אירופאים כגון: גביע קוראץ' בעונת 1998/99. בליגה האדריאטית בעונת 2003/04. ובליגה הבלקנית בעונת 2009/10 (הפסד בגמר ללבסקי סופיה  77-65).
תארים והישגים

הליגה המונטנגרית :
מקום שני: 2007, 2010
חצי גמר: 2011, 2012
הגביע המונטנגרי :
גמר: 2007, 2011
חצי גמר: 2009
לה קוקרצ'ה

"לה קוקרצ'ה" (בספרדית: "La Cucaracha") הוא שיר שהוקלט על ידי הזמרת-יוצרת הישראלית דנה אינטרנשיונל. הוא יצא לאור ב-5 במרץ 2023 בהוצאת חברת התקליטים דנה מיוזיק, כסינגל שלא מתוך אלבום אולפן. את השיר כתבו, הלחינו והפיקו לידור סעדיה וחן אהרוני.
רקע

"לה קוקרצ'ה" הושמע לראשונה ב-15 באוקטובר 2022 במסיבת להט"ב שנערכה במועדון הפוראבר בנמל תל אביב. בחלק מהערב עלה להופיע הדי ג'יי שגיא קריב, ובין השירים שהשמיע נמנתה סקיצה של השיר. ב-13 בנובמבר עלה לסאונדקלאוד הרמיקס שלו, שכלל גם את גרסת הדמו. אולם לאחר כמה שעות הוא הוסר מהאתר.
ב-15 בפברואר 2023, כחודש לפני פרסום השיר, התראיינה אינטרנשיונל למאקו וסיפרה כי הוא מתאר בחורה שמחפשת גברים אמיתיים, ולא "לה קוקרצ'ות". בנוסף חשפה שהוא מבוסס על סגנון דאנס, וכי תאריך יציאתו ננעץ ל-1 במרץ. אולם ביום ההשקה המיועד התקיימו הפגנות נרחבות נגד הרפורמה המשפטית במוקדים שונים ברחבי מדינת ישראל, ובעיקר בתל אביב-יפו. אינטרנשיונל פרסמה בדף הפייסבוק שלה שיציאת השיר תידחה.
השיר החדש שלי, "לה קוקרצ'ה", היה אמור לצאת היום. לפני חודש התאריך ננעץ. חיכיתי לזה מאוד. בדרך היו מי שקבעו ליום הזה תוכניות אחרות לגמרי והרגשתי שזה ממש לא יום לשיר חדש ומשמח... אף על פי שראיתי ברחובות הרבה מאוד עצב ותסכול ופחד, היה במראה הזה גם פתח לתקווה וגאווה בישראל שלי, ותחושה, שבסוף יהיה בסדר... אני רוצה לקוות שזה גם מה שתרגיש ההנהגה שלנו אל אלה מהעם שיוצאים לרחובות מאהבה ודאגה. לא אויבי העם יצאו היום לרחובות - אלא אוהביה
לבסוף הועלה "לה קוקרצ'ה" לפלטפורמות הזרמת המוזיקה השונות, דוגמת ספוטיפיי ואפל מיוזיק, ב-5 במרץ.
מיקומי שיא

|   ‏‏‏  מצעדים ודירוגים (2023)> מדינה |   ‏‏‏  מצעדים ודירוגים (2023)> מצעד |   ‏‏‏  מצעדים ודירוגים (2023)> מיקום שיא |   ‏‏‏  מצעדים ודירוגים (2023)>  |
| --- | --- | --- | --- |
|  ישראל | מדיה פורסט ישראל | 1 |  |
|   ‏‏‏  מצעדים שנתיים (התשפ"ג)> מדינה |   ‏‏‏  מצעדים שנתיים (התשפ"ג)> מצעד |   ‏‏‏  מצעדים שנתיים (התשפ"ג)> מיקום שיא |   ‏‏‏  מצעדים שנתיים (התשפ"ג)>  |
| --- | --- | --- | --- |
|  ישראל | מדיה פורסט ישראל | 40 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 5 במרץ 2023 | הזרמת מוזיקה • הורדה דיגיטלית | דנה |  |
ביאורים

↑  המילה La Cucaracha בספרדית פירושה "מקק".